Bugsy

Bugsy er en amerikansk dramafilm fra 1991, regissert av Barry Levinson. Hovedrollene spilles av Warren Beatty, Annette Bening, Harvey Keitel, Ben Kingsley, Elliott Gould og Joe Mantegna. Manuset ble skrevet av James Toback som lot seg inspirere av Dean Jennings' bok We Only Kill Each Other fra 1967.

Filmen handler om gangsteren Bugsy Siegel som begynner sin forbryterkarriere som en ganske alminnelig tyv. Da han blir hektet av politiet vakler Bugsy et øyeblikk mellom en fremtid som en ærlig mann og en forbryterkarrière. Bugsy har imidlertid egenskaper som kan gjøre ham til den fødte, iskalde drapsmann – og dermed starter en karrière som sikter mot forbryternes makttopp. Bugsy har imidlertid også andre sider. Han har drømmer som når langt ut over det vanlige mennesker drømmer om. Kjærligheten til Virginia Hill blir den utløsende faktor for noen av disse drømmene. Resultatet blir spillebyen Las Vegas.

Bugsy fikk positive anmeldelser da den ble utgitt, og har 85 % på Rotten Tomatoes basert på 59 anmeldelser.Se profil på Rotten Tomatoes Mye av den positive kritikerskaren var rettet mot Beattys rolleskildring. Filmen ble nominert til ti priser under den 64. Oscar-utdelingen, men vant kun to for kostymedesign og scenografi. Den ble nominert til blant annet beste film, beste mannlige hovedrolle (Beatty) og beste regi (Levinson), men Nattsvermeren vant disse. Både Keitel og Kingsley ble også nominert til Oscar for beste mannlige birolle, men den gikk til Jack Palance for Byfolk!. Filmen ble også nominert til åtte Golden Globe-priser, og vant prisen for beste dramafilm.

 Medvirkende 
 Warren Beatty som Benjamin «Bugsy» Siegel
 Annette Bening som Virginia Hill
 Harvey Keitel som Mickey Cohen
 Ben Kingsley som Meyer Lansky
 Elliott Gould som Harry Greenberg
 Joe Mantegna som George Raft
 Bebe Neuwirth som Countess di Frasso
 Bill Graham som Charlie «Lucky» Luciano
 Lewis Van Bergen som Joe Adonis
 Wendy Phillips som Esta Siegel
 Richard C. Sarafian som Jack Dragna
 Giancarlo Scandiuzzi som Count di Frasso

 Referanser 

 Eksterne lenker 


Kategori:Filmer fra 1991
Kategori:Kriminalfilmer fra USA
Kategori:Dramafilmer fra USA
Kategori:Mafiafilmer fra USA
Kategori:Engelskspråklige filmer
Kategori:Biografiske filmer fra USA
Kategori:Golden Globe for beste dramafilm